
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk31794926]DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO, PATVIRTINTO SAVIVALDYBĖS TARYBOS 2019 M. SAUSIO 31 D. SPRENDIMU NR. 1-13, PAKEITIMO

[bookmark: registravimoDataIlga][bookmark: registravimoNr]2020 m. vasario 7 d. Nr. TSP-71
Panevėžys


Vadovaudamasi Lietuvos Respublikos vietos savivaldos įstatymo 7 straipsnio 9 punktu, 16 straipsnio 2 dalies 38 punktu, 18 straipsnio 1 dalimi ir Lietuvos Respublikos piniginės socialinės paramos nepasiturintiems gyventojams įstatymu, Panevėžio miesto savivaldybės taryba 
n u s p r e n d ž i a:
Pakeisti Piniginės socialinės paramos nepasiturintiems gyventojams teikimo tvarkos aprašo, patvirtinto Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1. 37.3 papunktį ir išdėstyti jį taip:
,,37.3. Socialinių reikalų skyrius, kai būstui šildyti ir karštam vandeniui ruošti naudojama elektra arba kietasis kuras, kurio vieno kubinio metro kaina (įskaitant pridėtinės vertės mokestį) nustatoma Savivaldybės tarybos sprendimu.“.
2. 51 punktą ir išdėstyti jį taip:
[bookmark: _Hlk31804887][bookmark: _Hlk31798826]„51. Kompensacijos neteikiamos ar nutraukiamas jų teikimas, jeigu vienas gyvenantis asmuo arba bent vienas iš bendrai gyvenančių asmenų nevykdo pareigos išnaudoti visas teisėtas kitų pajamų gavimo galimybes (gauti teisės aktais nustatytas priklausančias išmokas ir (ar) pašalpas ir kt.) ir (ar) Socialinių reikalų skyriaus reikalavimu deklaruoti turimą turtą (įskaitant gaunamas pajamas) Gyventojų turto deklaravimo įstatymo nustatyta tvarka ir (ar) sudaryti Panevėžio socialinių paslaugų centro darbuotojams Socialinių reikalų skyriaus prašymu galimybę tikrinti gyvenimo sąlygas, turimą turtą ir užimtumą, iki išvardytos pareigos bus įvykdytos.“.
3. 73.1.5 papunktį ir išdėstyti jį taip:
,,73.1.5. iki 6 BSI dydžio tikslinė pašalpa – po medicininės operacijos, po traumos, sergant kitomis ligomis; nekompensuojamų techninės pagalbos ar ortopedijos priemonių išlaidoms kompensuoti, akinių vaikams dalinei kompensacijai, vaistams įsigyti ir pan., kai išlaidos pagal pateiktus dokumentus viršija 2,5 BSI dydį;
[bookmark: _Hlk31804732]73.1.5.1. 6 BSI dydžio tikslinė pašalpa – po širdies, kepenų, inkstų, gimdos, prostatos, skrandžio, kasos, stuburo, galvos, plaučių operacijos, jei prašymas pašalpai gauti pateiktas per 12 mėnesių nuo operacijos atlikimo;
73.1.5.2. 5 BSI dydžio tikslinė pašalpa – po traumos, kai buvo atlikta operacija; po medicininės operacijos, nenurodytos 73.1.5.1 papunktyje, jei prašymas pašalpai gauti pateiktas per 12 mėnesių nuo operacijos atlikimo;
73.5.1.3. 4 BSI dydžio tikslinė pašalpa – sergant ligomis, kurių forma nepatenka į sunkių ligų sąrašą (glaukoma, cukrinis diabetas, psichikos ir elgesio sutrikimai ir kt.);
73.1.5.4. 3 BSI dydžio tikslinė pašalpa – po traumos, kai nebuvo atlikta operacija, jei prašymas pašalpai gauti pateiktas per 6 mėnesius nuo traumos atsiradimo; sergant ligomis, nenurodytomis ankstesniuose papunkčiuose;
73.1.5.5. nekompensuojamų techninės pagalbos ar ortopedijos priemonių išlaidoms kompensuoti, akinių vaikams dalinei kompensacijai, vaistams įsigyti, pagal išankstinio apmokėjimo ar apmokėjimo dokumentus, kai išlaidos pagal pateiktus dokumentus viršija 2 BSI dydį, bet yra ne didesnės kaip 6 BSI dydžio.“.
4. 75 punktą ir jį išdėstyti taip:
,,75. Periodinė pašalpa – pašalpa, skiriama: 
75.1. kaip papildoma parama socialinę atskirtį patiriantiems asmenims ir mokama 3 mėnesių periodui, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 1,5 VRP dydžio per mėnesį: 
75.1.1. 1 BSI dydžio skiriama vienam gyvenančiam asmeniui ar bendrai gyvenantiems asmenims, iš kurių bent vienas atitinka bent vieną iš šių sąlygų: gauna senatvės, neįgalumo, šalpos neįgaliajam pensiją ar šalpos senatvės pensiją, augina neįgalų vaiką, yra bedarbis, gyvenantis Nakvynės namuose (mokesčio už paslaugas apmokėjimui), arba bedarbis, patyręs traumą, ar asmuo mėnesį laiko ir ilgiau dėl ligos yra nedarbingas, užtikrinti būtiniausių (maitinimosi, asmeninės higienos, gydymosi ir kt.) poreikių patenkinimą, kai dėl sveikatos būklės ar kitų objektyvių priežasčių jis negali to padaryti savarankiškai; 
75.1.2. apmokėti sveikatos priežiūros paslaugas pagal Valstybinių ligonių kasų nustatytus įkainius asmenims, neturintiems jokių pajamų, kai dėl specifinių aplinkybių kyla grėsmė asmens sveikatos būklei ir reikalingas gydymas, laikotarpiui, kurį asmuo bus gydomas;
[bookmark: _Hlk31804589]75.2. kaip papildoma parama vienam iš vaikus auginančių tėvų, gimus trynukams ir daugiau vaikų, jų priežiūrai namuose užtikrinti, kai vidutinės bendrai gyvenančių asmenų pajamos per mėnesį vienam asmeniui neviršija 2 VRP dydžių, kiekvienam vaikui po 4 BSI, o neįgaliam vaikui 6 BSI, kas mėnesį iki 2 metų amžiaus arba kol pradės lankyti priešmokyklinio ar ikimokyklinio ugdymo programas vykdančią įstaigą.“.
5. 90 punktą ir jį išdėstyti taip:
[bookmark: _Hlk31801122],,90. Nepanaudotos Savivaldybės biudžeto lėšos piniginei socialinei paramai skaičiuoti ir mokėti naudojamos šioms socialinės apsaugos sritims finansuoti: 
90.1. socialinę riziką patiriančių asmenų (šeimų) socialinės reabilitacijos ir integracijos priemonėms įgyvendinti; 
90.2. šeimoje ir bendruomenėje teikiamai pagalbai vaikams, neįgaliesiems, senyvo amžiaus asmenims ir jų šeimoms plėtoti; 
90.3. finansinei paramai, skirtai skurdui ir socialinei atskirčiai mažinti; 
90.4. smurto, savižudybių, priklausomybių, prekybos žmonėmis prevencijai; 
90.5. neįgaliųjų socialinei integracijai; 
90.6. bendruomenių ir nevyriausybinių organizacijų plėtrai, jų vykdomoms socialinėms programoms įgyvendinti; 
90.7. užimtumo didinimo programoms įgyvendinti; 
90.8. Savivaldybės ir socialinio būsto fondo plėtrai, rekonstravimui ir remontui; 
90.9. socialinių paslaugų priemonėms finansuoti, jų infrastruktūrai modernizuoti ir plėtoti;
90.10. socialinių paslaugų srities darbuotojų darbo sąlygoms gerinti ir darbo užmokesčiui didinti;
90.11. Savivaldybės administracijoje dirbančių socialinių išmokų specialistų darbo užmokesčiui didinti.
[bookmark: _Hlk31804321]Nepanaudotos Savivaldybės biudžeto lėšos piniginei socialinei paramai skaičiuoti ir mokėti naudojamos Savivaldybės tarybos nustatyta tvarka. Pirmiausia jos naudojamos šio punkto 90.10 ir 90.11 papunkčiuose nurodytoms sritims finansuoti skiriant ne mažiau kaip 20 procentų šių lėšų.“.


Savivaldybės mero pavaduotojas,
laikinai einantis Savivaldybės mero pareigas                                                  Valdemaras Jakštas

